ભારે ભીડના માહોલના પગલે સત્તાવાર સૂત્રોએ પ્રવાસીઓને જણાવ્યુ હતુ કે ‘સ્ટેચ્યું ઓફ યુનિટી' મુલાકાતીઓ માટે સવારે ૯.૦૦ થી સાંજે ૫.૦૦ કલાક સુધી ખુલ્લુ રહેશે. 'સ્ટેચ્યું ઓફ યુનિટી' ખાતે કાર્યરત બે લીફટ દિવસ દરમિયાન ૫૦૦૦ મુલાકાતીઓને ઓબ્ઝર્વેશન ડેક (વ્યુંવીંગ ગેલેરી) સુધી લઇ જવાની ક્ષમતા ધરાવે છે તો મુલાકાતીઓએ મુલાકાતનો સમય તથા લીફટની ક્ષમતાને ધ્યાને લઇને 'સ્ટેચ્યું ઓફ યુનિટી'ની મુલાકાતનું આયોજન કરવા માટે રાજય સરકાર દ્વારા અપીલ કરાઇ છે. જેથી કરીને કેવડીયા ખાતે વધુ ભીડ ન થાય અને કોઇપણ મુલાકાતીને મુલાકાત વગર પાછું ફરવું ન પડે.